شەفەق نیوز/ فەرماندەیی ناوەندی ئەمریکا، ئمڕوو
سێشەممە، نواگردن باریگ تەقەمەنی راگەیان ک ئیران وەڕی خەلیج عومان کلی کردیە.
فەرماندەییەگە
لەبان تویتەر نویسان و تووڕ "سی ئێن ئێن ئەمریکی" بڵاوی کرد وت: لە ٨ تەشرین
دویەم، هیزەیل فەرماندەیی ناوەندی ئەمریکا نواگیر کەشتییگ لە خەلیج عومان کرد ک هویچ
پەرچەم هویچ دەوڵەتیگ وەبانی نەویە، لە ئیران کلکریاگە ئەرا قاچاغی بڕ فرەیگ لە تەقەمەنی
وەرەو یەمەن.
فەرماندەییەگە وتیش: بارەگە ک زیاتر لە ٣٦٠ هەزار
رەتڵ پەین یۆریا باری کریاگە (ک ئەرا دروسکردن تەقەمەنی وەکار تیەێد) وەگەرد بیرکلۆر
ئەنۆنیمۆس ( ک ئەرا دروسکردن مووشەک پالیستی وەکار تیەێد).
وتیش: کەشتیەگە وەشکانیە و نقومی کردیە، و تیمەگەی
داگە دەس دەسەڵاتەیل یەمەن.
فەرماندەییەگە لەزوان فەرماندەگەی مایکڵ ئیرێک
کوریلا وت: وەگەرد هیزە هاوبەشەیل، فەرماندەیی ناوەندی پابەندە وە ئاسایش و ئارامی
ناوچەگە و شکستهاوردن وە تەقەلای قاچاغی تەقەمەنی لە هشکایی وئاسمان و دەریا.
